Vakante poste - Solidariteit Helpende Hand
Solidariteit Helpende Hand het 'n vakature vir 'n streeksorganiseerder wat vir die Noordwes-streek verantwoordelik sal wees. Die geskikte kandidaat moet in Noordwes woonagtig wees. (Brits, Rustenburg en Hartbeespoortdam is hierby uitgesluit – hulle val onder die Platinum-streek.)
Die geskikte kandidaat moet oor 'n toepaslike kwalifikasie en twee tot drie jaar se ondervinding van projek- en/of gemeenskapsbestuur beskik.
Die volgende vaardighede sal tot die kandidaat se voordeel strek:
'n toepaslike tersiêre kwalifikasie
effektiewe interpersoonlike, kommunikasie- en konflikhanteringsvaardighede
die vermoë om goeie netwerkverhoudings te vestig en te handhaaf
goeie administratiewe- organiseringsvermoëns
goeie rekenaarvaardighede veral in die Microsoft Office-pakket
Die streeksorganiseerder sal verantwoordelik wees vir; die bewusmaking en uitbou van Solidariteit Helpende Hand se werksaamhede in die Noordwes-streek deur openbare optredes en fondsinsamelingsgeleenthede; die stig van takke en bestuur van vrywilligers; die skep van studiefondse; projekkoördinering; en ledewerwing.
Die geskikte kandidaat moet bereid wees om gereeld te reis en daarom is 'n geldige rybewys en eie voertuig noodsaaklik, asook, indien die persoon 'n gesin het, 'n sterk ondersteuningsbasis.
Die geskikte kandidaat sal 'n analitiese, innoverende en energieke persoon wees, en moet verder oor die volgende eienskappe beskik:
Indien jy aan die profiel voldoen, klik hier om voor of op Vrydag 3 Junie 2022 aanlyn aansoek te doen.